2.9 การจัดการ

[]

(1) โครงสร้างการจัดการ

คณะกรรมการบริษัท

1. นายปรีดา เตียสุวรรณ์ ประธานกรรมการ

2. ร้อยตรีประยูร เถลิงศรี ประธานกรรมการบริหาร

3. นางประพีร์ สรไกรกิติกูล กรรมการผู้จัดการใหญ่

4. นางสุนันทา เตียสุวรรณ์ ประธานบริหารการเงินกลุ่มบริษัท

5. นางปราณี คุณประเสริฐ รองกรรมการผู้จัดการใหญ่อาวุโส

6. นายปราโมทย์ เตียสุวรรณ์ รองกรรมการผู้จัดการใหญ่อาวุโส

7. นางพนิดา เตียสุวรรณ์ รองกรรมการผู้จัดการใหญ่

8. ร.ท.โอฬาร ไกรฤกษ์ ประธานคณะกรรมการตรวจสอบ / กรรมการอิสระ

9. เรือโทอนันต์ ปานะนนท์ ร.น. คณะกรรมการตรวจสอบ / กรรมการอิสระ

10. นายวรสิทธิ์ โภคาชัยพัฒน์ คณะกรรมการตรวจสอบ / กรรมการอิสระ

11. Mr. Eugene S. Davis กรรมการ

12. นางสาวพิทยา เตียสุวรรณ์ ที่ปรึกษา

คณะกรรมการบริหาร

1. ร้อยตรีประยูร เถลิงศรี ประธานกรรมการบริหาร

2. นางประพีร์ สรไกรกิติกูล รองประธานกรรมการบริหาร

3. นางสุนันทา เตียสุวรรณ์ รองประธานกรรมการบริหาร

4. นายปราโมทย์ เตียสุวรรณ์ รองประธานกรรมการบริหาร

5. นางปราณี คุณประเสริฐ รองประธานกรรมการบริหาร

6. นางสาวพิทยา เตียสุวรรณ์ กรรมการบริหาร

7. นางพนิดา เตียสุวรรณ์ กรรมการบริหาร

8. นายเดชา นันทนเจริญกุล กรรมการบริหาร

9. นายบรรจง วงษ์แก้ว กรรมการบริหาร

10.นายปรีดา เตียสุวรรณ์ ที่ปรึกษา

คณะอนุกรรมการสรรหา

1. ร้อยตรีประยูร เถลิงศรี ประธาน

2. นางประพีร์ สรไกรกิติกูล กรรมการ

3. นางสุนันทา เตียสุวรรณ์ กรรมการ

4. นายปราโมทย์ เตียสุวรรณ์ กรรมการ

5. นางปราณี คุณประเสริฐ กรรมการ

6. นางพนิดา เตียสุวรรณ์ กรรมการ

7. เรือโทอนันต์ ปานะนนท์ ร.น. กรรมการ

8. นางสาวพิทยา เตียสุวรรณ์ กรรมการ

9. นายปรีดา เตียสุวรรณ์ ที่ปรึกษา

คณะกรรมการการเงิน

1. นางสุนันทา เตียสุวรรณ์ ประธาน

2. ร้อยตรีประยูร เถลิงศรี รองประธาน

3. นางประพีร์ สรไกรกิติกูล กรรมการ

4. นายปราโมทย์ เตียสุวรรณ์ กรรมการ

5. นางปราณี คุณประเสริฐ กรรมการ

6. นางพนิดา เตียสุวรรณ์ กรรมการ

7. นางสาวพิทยา เตียสุวรรณ์ กรรมการ

8. นายปรีดา เตียสุวรรณ์ ที่ปรึกษา

9. นางสริตา บุนนาค ที่ปรึกษา

10. Mr.Len Biggs ที่ปรึกษา

คณะกรรมการตรวจสอบ

1. ร.ท.โอฬาร ไกรฤกษ์ ประธาน

2. เรือโทอนันต์ ปานะนนท์ ร.น. กรรมการ

3. นายวรสิทธิ์ โภคาชัยพัฒน์ กรรมการ

4. นางสริตา บุนนาค ที่ปรึกษา

ผู้บริหาร

1. นางประพีร์ สรไกรกิติกูล กรรมการผู้จัดการใหญ่

2. นางปราณี คุณประเสริฐ รองกรรมการผู้จัดการใหญ่อาวุโส

3. นายปราโมทย์ เตียสุวรรณ์ รองกรรมการผู้จัดการใหญ่อาวุโส

4. นางพนิดา เตียสุวรรณ์ รองกรรมการผู้จัดการใหญ่บริหารการผลิต

5. นางสาวพิทยา เตียสุวรรณ์ รองกรรมการผู้จัดการใหญ่บริหารอัญมณี

6. นายเดชา นันทนเจริญกุล รองกรรมการผู้จัดการใหญ่ - การตลาด

7. นายบรรจง วงษ์แก้ว รองกรรมการผู้จัดการใหญ่ - โรงงานต้นแบบ

8. นายธเนศ ปัญจกริช ผู้จัดการฝ่ายบัญชีและการเงิน

-   ขอบเขตอำนาจหน้าที่ของคณะกรรมการบริษัท

1.  กำหนดนโยบายและดูแลการดำเนินงานของบริษัทให้เป็นไปตามกฎหมาย วัตถุประสงค์
    ข้อบังคับบริษัท

  และมติที่ประชุมผู้ถือหุ้น

2.  มอบหมายให้กรรมการคนหนึ่งหรือหลายคนปฏิบัติการอย่างใดอย่างหนึ่งแทนคณะกรรมการ

3.  พิจารณากำหนดและแก้ไขเปลี่ยนแปลงกรรมการผู้มีอำนาจลงนามผูกพันบริษัท
    และกำหนดเงื่อนไข

  ตามความจำเป็นเพื่อรักษาประโยชน์ของบริษัท และไม่ขัดต่อกฎหมายที่เกี่ยวข้อง

4.  แต่งตั้งกรรมการการเงิน

5.  แต่งตั้งกรรมการตรวจสอบ

6.  แต่งตั้งกรรมการสรรหา

7.  แต่งตั้งกรรมการบริหาร

8.  แต่งตั้งที่ปรึกษาบริษัท

9.  ให้ความเห็นชอบในการแต่งตั้งผู้บริหารระดับสูง

10. ให้ประธานกรรมการดำเนินการให้เป็นไปตามอำนาจหน้าที่และความรับผิดชอบที่กล่าวข้างต้น

-   ขอบเขตอำนาจหน้าที่ของคณะกรรมการบริหาร

1.  พิจารณาและกำหนดแผนงานและกลยุทธ์ทางธุรกิจ
    กำกับดูแลการดำเนินงานของบริษัทให้เป็นไปตามนโยบาย

  คณะกรรมการบริษัท กฎหมาย เงื่อนไข กฎระเบียบและข้อบังคับของบริษัท

2.  กำหนดแนวทางการดำเนินกิจการ การพัฒนา
    และการขยายธุรกิจให้เป็นไปตามแนวนโยบายและมติ

  คณะกรรมการบริษัท

3.  แต่งตั้งผู้บริหารบริษัทเพื่อปฏิบัติหน้าที่ทุกตำแหน่ง เว้นแต่การแต่งตั้งผู้บริหารระดับสูง
    ต้องได้รับความเห็นชอบ

  จากคณะกรรมการบริษัท รวมทั้งสามารถมอบอำนาจให้บุคคลใด ๆ ไปดำเนินการแทน ในเรื่องใด
  ๆ ที่อยู่ใน

  หน้าที่และรับผิดชอบตามที่คณะกรรมการบริหาร เห็นสมควร

4.  กำหนดระเบียบปฏิบัติงานของพนักงานบริษัท โดยไม่ขัดหรือแย้งต่อข้อบังคับ
    และกฎหมายที่เกี่ยวข้อง

5.  พิจารณาให้ความเห็นชอบโครงสร้างตำแหน่งและโครงสร้างเงินเดือนและผลประโยชน์ตอบแทนอื่น
    ๆ

  ของพนักงาน ตลอดจนให้ความเห็นชอบโครงสร้างการบริหารตั้งแต่ระดับฝ่ายลงไป

6.  พิจารณากลั่นกรองผลการปฏิบัติงานและการบริหารงบประมาณและสินทรัพย์ประจำเดือน /
    ประจำปี ก่อนนำ

  เสนอคณะกรรมการบริษัทเพื่อพิจารณา

7.  พิจารณาอนุมัติแผนงบประมาณประจำปี
    และกำกับดูแลและติดตามประเมินผลการดำเนินงานให้เป็นไปตาม

  นโยบาย เป้าหมาย และแผนงบประมาณที่ได้รับอนุมัติ
  และพิจารณาอนุมัติเงินโบนัสและรางวัลพนักงาน และ

  ผลประโยชน์อย่างอื่นเพื่อสร้างขวัญกำลังใจพนักงาน

8.  ดูแลให้บริษัทมีระบบการควบคุมภายในที่เหมาะสมรัดกุม
    โดยประสานงานกับคณะกรรมการตรวจสอบ

9.  ให้ประธานกรรมการดำเนินการให้เป็นไปตามหน้าที่และความรับผิดชอบที่กล่าวมาข้างต้น
    อย่างมีประสิทธิภาพ

  และประสิทธิผล

-   ขอบเขตอำนาจหน้าที่ของคณะกรรมการสรรหา

1.  เสนอหลักเกณฑ์และแนวทางในการคัดเลือกกรรมการอิสระของบริษัท และผู้บริหารระดับสูง
    รวมทั้งเสนอหลัก

  เกณฑ์และแนวทางกำหนดค่าตอบแทน

2.  ดำเนินการสรรหา คัดเลือก
    และเสนอผู้ที่มีคุณภาพและคุณสมบัติเหมาะสมให้ดำรงตำแหน่งผู้บริหารระดับสูง

  ต่อคณะกรรมการบริษัทเพื่อพิจารณาแต่งตั้งและกำหนดค่าตอบแทน

3.  เสนอหลักเกณฑ์ วิธีการ
    และขั้นตอนการดำเนินการประเมินผลงานผู้บริหารระดับสูงต่อคณะกรรมการบริษัท

4.  ดำเนินการประเมินผลงานของกรรมการตามที่ได้รับมอบหมายจากคณะกรรมการบริษัท

-   ขอบเขตอำนาจหน้าที่ของคณะกรรมการการเงิน

1.  ดำเนินการจัดหาทุนตามนโยบาย และมติที่ประชุมคณะกรรมการบริษัท
    เพื่อใช้ในการดำเนินกิจการของบริษัท

  และบริษัทในเครือ

2.  วิเคราะห์การลงทุน ความเสี่ยง และผลประโยชน์ที่จะพึงได้รับ และติดตามประเมินความเสี่ยง
    และโครงการ

  ลงทุน

3.  ควบคุมดูแลและวิเคราะห์ผลการดำเนินงานของบริษัทในเครือและโครงการลงทุน
    เพื่อเสนอคณะกรรมการบริษัท

  พิจารณาปรับปรุงแก้ไข

4.  มีหน้าที่และความรับผิดชอบการปฏิบัติตามกฎหมาย
    ระเบียบข้อบังคับและนโยบายของตลาดหลักทรัพย์

  แห่งประเทศไทย

5.  ให้ประธานกรรมการดำเนินการให้เป็นไปตามอำนาจหน้าที่และความรับผิดชอบที่กล่าวข้างต้น

-   ขอบเขตอำนาจหน้าที่ของคณะกรรมการตรวจสอบ

1.  สอบทานให้บริษัทมีรายงานทางการเงินอย่างถูกต้องและเพียงพอ
    โดยสอบทานรายงานของผู้สอบบัญชีและ

  งบการเงินก่อนเสนอที่ประชุมผู้ถือหุ้น

2.  สอบทานให้บริษัทมีระบบการควบคุมภายในและการตรวจสอบภายในที่มีประสิทธิภาพและประสิทธิผล

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์

  และหรือกฎหมายที่เกี่ยวข้องกับธุรกิจของบริษัท

4.  พิจารณาคัดเลือก เสนอแต่งตั้ง และเสนอค่าตอบแทนผู้สอบบัญชีของบริษัท

5.  พิจารณาการเปิดเผยข้อมูลของบริษัท
    ในกรณีที่เกิดรายการที่เกี่ยวโยงกันระหว่างบริษัทกับบริษัทในเครือ หรือ

  ระหว่างบริษัทกับกรรมการ และในกรณีกำหนดค่าตอบแทนที่อาจมีความขัดแย้งทางผลประโยชน์
  และหรืออาจ

  ก่อให้เกิดความเสียหายต่อบริษัท

6.  จัดทำรายงานการกำกับดูแลกิจการของคณะกรรมการตรวจสอบและเปิดเผยไว้ในรายงานประจำปีของบริษัท

  รายงานดังกล่าวต้องลงนามโดยประธานคณะกรรมการตรวจสอบ

(2) การสรรหากรรมการและผู้บริหาร

การสรรหากรรมการ :
คณะกรรมการสรรหาทำหน้าที่พิจารณาคัดเลือกบุคคลซึ่งมีคุณภาพและคุณสมบัติเหมาะสม
เสนอคณะกรรมการบริษัทเพื่อนำเสนอต่อที่ประชุมสามัญผู้ถือหุ้น
ในการแต่งตั้งกรรมการอิสระของบริษัท

การสรรหาผู้บริหารระดับสูง : คณะกรรมการสรรหาทำหน้าที่พิจารณาคัดเลือกผู้ที่มีคุณสมบัติเหมาะสม
โดยพิจารณาจากความสามารถที่จะเสริมสร้างประสิทธิภาพการดำเนินกิจการของบริษัท
และศักยภาพในการแข่งขันให้แก่บริษัท เพื่อเสนอให้ที่ประชุมคณะกรรมการบริหารอนุมัติแต่งตั้ง
โดยความเห็นชอบของคณะกรรมการบริษัท

ผู้บริหารระดับสูง : ผู้บริหารระดับสูง ได้แก่ ตำแหน่งกรรมการผู้จัดการใหญ่
รองกรรมการผู้จัดการใหญ่ ผู้ช่วยกรรมการผู้จัดการใหญ่ และตำแหน่งอื่นที่คณะกรรมการบริษัทกำหนด

- กรรมการของบริษัทไม่จำเป็นต้องเป็นผู้ถือหุ้นของบริษัท

คณะกรรมการของบริษัทประกอบด้วยกรรมการจำนวนไม่น้อยกว่า 5 คน แต่ไม่มากกว่า 20 คน
และกรรมการไม่น้อยกว่ากึ่งหนึ่งของจำนวนกรรมการทั้งหมดนั้นต้องมีถิ่นที่อยู่ในราชอาณาจักร
และกรรมการของบริษัทจะต้องเป็นผู้มีคุณสมบัติตามที่กฎหมายกำหนด

- ให้ที่ประชุมผู้ถือหุ้นเลือกตั้งกรรมการตามหลักเกณฑ์ และวิธีการดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ตนถือ

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม 1.
    เลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับเลือกตั้งเป็นกรรมการเท่าจำนวนกรรมการที่จะพึงมี
    หรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
    หรือจะพึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

- การประชุมผู้ถือหุ้นสามัญประจำปีทุกครั้ง ให้กรรมการออกจากตำแหน่ง 1 ใน 3 เป็นอัตรา
ถ้าจำนวนกรรมการที่แบ่งออกให้ตรงเป็น 3 ส่วนไม่ได้ก็ให้ออกโดยจำนวนที่ใกล้ที่สุดกับส่วน 1 ใน 3
กรรมการที่จะต้องออกจากตำแหน่งในปีแรก และปีที่ 2 ภายหลังจดทะเบียนบริษัทนั้น
ให้ใช้วิธีจับสลากกันว่าผู้ใดจะออก ส่วนปีหลัง ๆ
ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่งกรรมการที่ออกตามวาระนั้นอาจถูกเลือกเข้ามาดำรงตำแหน่งใหม่ก็ได้

- นอกจากการพ้นตำแหน่งตามวาระแล้ว กรรมการพ้นจากตำแหน่งเมื่อ

1.  ตาย

2.  ลาออก

3.  ขาดคุณสมบัติ หรือมีลักษณะต้องห้ามตามกฎหมายว่าด้วยบริษัทมหาชนจำกัด

4.  ที่ประชุมผู้ถือหุ้นลงมติให้ออกด้วยคะแนนเสียงไม่น้อยกว่า 3 ใน 4
    ของจำนวนผู้ถือหุ้นซึ่งมาประชุมและมีสิทธิออกเสียง
    และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

5.  ศาลมีคำสั่งให้ออก

- กรรมการคนใดจะลาออกจากตำแหน่งให้ยื่นใบลาออกต่อบริษัท
การลาออกมีผลนับแต่วันที่ใบลาออกไปถึงบริษัท

(3) ค่าตอบแทนกรรมการบริษัทและผู้บริหารของบริษัท

  3.1 ค่าตอบแทนที่เป็นตัวเงิน สำหรับรอบระยะเวลา ตั้งแต่วันที่ 1 มกราคม 2547 – วันที่ 31
  ธันวาคม 2547

+-------------------+------------+-------------+-----------+-----------+
| รายการ            | ลักษ        |             |           | รว        |
|                   | ณะค่าตอบแทน |             |           | มค่าตอบแทน |
|                   | / จำนวน    |             |           | (ล้านบาท)  |
|                   | (คน)       |             |           |           |
+-------------------+------------+-------------+-----------+-----------+
|                   | เงินเ       | เบี้ยป        | รวมจำนวน  |           |
|                   | ดือนและโบนัส | ระชุมกรรมการ | (คน)      |           |
+-------------------+------------+-------------+-----------+-----------+
|   กรรมการบริษัท     |   1        | 2           | 3         | 6.28      |
+-------------------+------------+-------------+-----------+-----------+
|   กรรม            |   9        | -           | 9         | 24.94     |
| การบริหารและผู้บริหาร |            |             |           |           |
+-------------------+------------+-------------+-----------+-----------+

หมายเหตุ : กรรมการบริษัทที่เป็นกรรมการบริหารจำนวน 6 คน
โดยมิได้รวมค่าตอบแทนของผู้จัดการฝ่ายบัญชีและการเงิน

  3.2 ค่าตอบแทนอื่น

ในปัจจุบันผู้บริหารที่ทำงานให้กับบริษัทจะได้รับเงินเดือนและโบนัสเป็นผลตอบแทนเท่านั้น
จะไม่มีผลประโยชน์หรือรายได้อื่นๆ อีก

(4) การกำกับดูแลกิจการ

เพื่อเป็นการเสริมสร้างความโปร่งใสและประสิทธิภาพของฝ่ายจัดการของบริษัทฯ
อันจะสร้างความเชื่อมั่นให้เกิดขึ้นแก่ผู้ถือหุ้น ผู้ลงทุน และผู้ที่เกี่ยวข้องทุกฝ่าย
โดยบริษัทได้ถือปฏิบัติตามหลักการกำกับดูแลกิจการที่ดีทั้ง 15 ข้อ
ตามแนวทางของตลาดหลักทรัพย์แห่งประเทศไทยดังนี้

นโยบายเกี่ยวกับการกำกับดูแลกิจการ

คณะกรรมการบริษัทฯ ได้ตระหนักถึงความสำคัญของการกำกับดูแลกิจการที่ดี เพื่อเพิ่มความโปร่งใส
เพิ่มขีดความสามารถในการแข่งขันของกิจการ และเพิ่มความเชื่อมั่นให้แก่ผู้ถือหุ้น
ผู้ลงทุนและผู้ที่เกี่ยวข้องทุกฝ่าย จึงได้กำหนดนโยบายสนับสนุนการกำกับดูแลกิจการ
โดยครอบคลุมหลักสำคัญ ดังนี้

1.  กำหนดนโยบายและทิศทางการดำเนินงานของบริษัทฯ
    และกำกับควบคุมดูแลให้ฝ่ายจัดการดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผล

2.  ดำเนินธุรกิจโดยยึดหลักประสิทธิภาพ ประหยัด ประสิทธิผล
    และโปร่งใสและยึดมั่นในความรับผิดชอบต่อผู้มีส่วนได้เสีย
    และสร้างผลตอบแทนที่เหมาะสมแก่ผู้ลงทุน รวมทั้งสร้างความก้าวหน้าและเติบโตที่มั่นคง

3.  บริหารกิจการด้วยความระมัดระวัง ซื่อสัตย์สุจริต และรับผิดชอบต่อประโยชน์สูงสุดของบริษัทฯ
    และด้วยความโปร่งใส

4.  รายงานข้อมูลทางการเงิน และข้อมูลทั่วไปต่อหน่วยงานที่เกี่ยวข้อง ต่อผู้ถือหุ้น
    และต่อผู้ลงทุนทั่วไป

  อย่างถูกต้องครบถ้วน และโปร่งใส

  5. จัดให้มีการจัดทำงบการเงินเพื่อแสดงฐานะการเงินและผลการดำเนินงานที่เป็นจริง

  6. ปฏิบัติตามข้อกำหนดและระเบียบของตลาดหลักทรัพย์

  7. ให้บริษัทมีระบบการควบคุมภายในและการตรวจสอบภายในที่เชื่อถือได้และมีประสิทธิภาพ

8.  มีการประเมินและให้ความเห็นเกี่ยวกับความเพียงพอและเหมาะสมของระบบการควบคุมภายในและ

  การกำกับดูแล

9. ให้มีการประชุมระหว่างคณะกรรมการบริษัทฯ กับคณะกรรมการตรวจสอบ

  10. ไม่หาประโยชน์ให้ตนเองหรือผู้อื่นจากการปฏิบัติหน้าที่การงาน

  11.
  ไม่เปิดเผยความลับของบริษัทและไม่นำข้อมูลความลับของบริษัทไปใช้เพื่อประโยชน์ของตนเองหรือ

  บุคคลอื่นโดยมิได้รับอนุญาต

  12.
  ไม่ดำเนินการใดๆในลักษณะซึ่งอาจก่อให้เกิดความขัดแย้งทางผลประโยชน์กับบริษัทโดยมิได้แจ้งให้

  บริษัทฯ ทราบ

ผู้ถือหุ้น : สิทธิและความเท่าเทียมกัน

บริษัทฯ ได้อำนวยความสะดวกในการประชุมผู้ถือหุ้น
โดยมีการปฏิบัติต่อผู้ถือหุ้นทุกรายอย่างเท่าเทียมกัน
ผู้ถือหุ้นสามาถใช้สิทธิออกเสียงลงคะแนนได้อย่างเป็นอิสระและการตั้งคำถามใด ๆ ต่อที่ประชุม
ตามระเบียบวาระการประชุมและเรื่องที่เสนอ
ผู้ถือหุ้นทุกรายมีสิทธิและความเท่าเทียมกันในการรับทราบสารสนเทศที่ถูกต้อง ทันกาล
เปิดเผยครบถ้วน และสามารถตรวจสอบข้อมูลต่าง ๆ เอกสารที่บริษัทฯ จัดส่งให้ผู้ถือหุ้นประกอบด้วย
หนังสือเชิญประชุม รายงานการประชุมครั้งก่อน รายงานประจำปี
และหนังสือมอบฉันทะได้จัดทำและปฏิบัติตามประกาศของกระทรวงพาณิชย์ซึ่งมีแบบ ก. แบบ ข. และ
แบบ ค. ให้ทั้ง 3 แบบ ให้สิทธิแก่ผู้ถือหุ้นในการเลือกหนังสือมอบฉันทะแบบใดแบบหนึ่งใน 3 แบบ
ก็ได้ ในหนังสือเชิญประชุมบริษัทฯระบุความเห็นของคณะกรรมการในแต่ละวาระประกอบ
ในวาระการแต่งตั้งกรรมการบริษัทฯ
ได้จัดทำข้อมูลเบื้องต้นของบุคคลที่เสนอให้ที่ประชุมพิจารณาเลือกตั้ง ประกอบด้วย อายุ การศึกษา
ความรู้ ประสบการณ์ เป็นต้น
และวาระพิจารณาแต่งตั้งผู้สอบบัญชีได้มีการระบุชื่อและสำนังานสอบบัญชี
และค่าตอบแทนของผู้สอบบัญชี นอกจากนี้ บริษัทฯ ได้เพิ่มทางเลือกให้กับผู้ถือหุ้น
โดยให้กรรมการที่เป็นอิสระเป็นผู้รับมอบอำนาจจากผู้ถือหุ้น
ในกรณีที่ผู้ถือหุ้นไม่สามารถเข้าร่วมประชุมได้
ทั้งนี้เพื่อรักษาสิทธิประโยชน์ของผู้ถือหุ้นและมีการบันทึกการประชุมถูกต้อง ครบถ้วน
และจัดเก็บไว้อย่างเป็นระบบเพื่อให้ผู้ถือหุ้นสามารถตรวจสอบได้

สิทธิของผู้มีส่วนได้เสียกลุ่มต่างๆ

บริษัทฯ ได้ให้ความสำคัญต่อสิทธิของผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายใน ได้แก่
พนักงาน ผู้บริหารบริษัทและบริษัทย่อย และผู้มีส่วนได้เสียภายนอก ได้แก่ ผู้ถือหุ้น คู่ค้า เจ้าหนี้
ลูกค้า คู่แข่ง ตลอดจนสภาพแวดล้อมของชุมชนและสังคม โดยบริษัทได้กำหนด
“หลักปฏิบัติและความรับผิดชอบของผู้บริหารและพนักงานของบริษัท” เพื่อให้กิจการดำเนินไปด้วยดี
มีความมั่นคงและมีผลประโยชน์ที่เป็นธรรมแก่ทุกฝ่าย

ตลอดการดำเนินงานที่ผ่านมา บริษัทฯ ได้มีการปฏิบัติต่อพนักงานอย่างเท่าเทียม
เป็นธรรมและให้ผลตอบแทนที่เหมาะสม การซื้อสินค้าและบริการจากคู่ค้าเป็นตามเงื่อนไขทางการค้า
รวมถึงการปฏิบัติตามสัญญาต่อคู่ค้า มีการปฏิบัติตามเงื่อนไขการกู้ยืมเงินตามข้อตกลงอย่างเคร่งครัด
เอาใจใส่และรับผิดชอบต่อลูกค้า รักษาความลับของลูกค้า
และมีหน่วยงานหรือบุคคลที่ทำหน้าที่รับข้อร้องเรียนของลูกค้า
อีกทั้งบริษัทประพฤติตามกรอบกติกาการแข่งขันที่ดี หลีกเลี่ยงวิธีการไม่สุจริต
ตลอดจนมีความรับผิดชอบต่อสภาพแวดล้อมของชุมชน และสังคมเป็นสำคัญ

การประชุมผู้ถือหุ้น

บริษัทฯ ได้จัดส่งหนังสือนัดประชุมพร้อมทั้งข้อมูลประกอบการประชุมตามวาระต่างๆ
ให้ผู้ถือหุ้นทราบล่วงหน้าก่อนการประชุม 7 วันทำการ ในการประชุมผู้ถือหุ้น
ประธานที่ประชุมได้จัดสรรเวลาให้อย่างเหมาะสมและส่งเสริมให้ผู้ถือหุ้นได้มีโอกาสในการแสดงความเห็นและตั้งคำถามต่อที่ประชุมตามวาระการประชุมและเรื่องที่ประธานเสนอ
และได้เปิดโอกาสให้ผู้ถือหุ้นมีสิทธิอย่างเท่าเทียมกันในการตรวจสอบการดำเนินงานของบริษัท
สอบถามและแสดงความคิดเห็นและข้อเสนอแนะต่างๆ คณะกรรมการบริษัทฯ คณะกรมการตรวจสอบ
ทุกท่านได้เข้าประชุมผู้ถือหุ้น เพื่อตอบคำถาม ข้อสงสัย และชี้แจงข้อมูลเพิ่มเติมต่อที่ประชุม
บริษัทเปิดให้ลงทะเบียนล่วงหน้าก่อนเวลาการประชุมมากกว่า 1 ชั่วโมง วัน เวลา
และสถานที่ประชุม ไม่เป็นอุปสรรคในการเข้าร่วมประชุม

ภาวะผู้นำและวิสัยทัศน์

คณะกรรมการได้กำหนดวิสัยทัศน์ ภารกิจ กลยุทธ์ เป้าหมาย นโยบาย แผนธุรกิจ
และงบประมาณของบริษัท ไว้อย่างชัดเจน มีความเป็นอิสระในการตัดสินใจ
เพื่อประโยชน์สูงสุดของบริษัทและผู้ถือหุ้นโดยรวม โดยได้นำหลัก Total Quality Management
และ ISO 2000 ตลอดจนกำกับควบคุมดูแล (Monitoring and Supervision)
ให้ฝ่ายจัดการดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผล
เพื่อเพิ่มมูลค่าทางเศรษฐกิจให้สูงขึ้นแก่กิจการและสร้างผลตอบแทนที่ดีให้แก่ผู้ถือหุ้น
และได้ดูแลให้มีมาตรการบริหารความเสี่ยงที่เหมาะสม โดยติดตามอย่างสม่ำเสมอ

บริษัทมีนโยบายบริษัท คือ “แพรนด้ารักษาคุณภาพ” ซึ่งเป็นอุดมการณ์
ของบริษัทตลอดมาตั้งแต่เริ่มก่อตั้งบริษัท ซึ่งนโยบายคุณภาพ 5 ข้อ ดังนี้

1.  มุ่งมั่นผลิตเครื่องประดับอัญมณีที่มีคุณภาพและคุณค่าสูง

2.  เน้นการส่งมอบผลิตภัณฑ์ให้รวดเร็วขึ้นตรงเวลา

3.  มุ่งเพิ่มผลิตภาพและประสิทธิภาพในการผลิต

4.  เอาใจใส่ดูแลให้บริการลูกค้า รวดเร็วประทับใจ

5.  ดูแลความปลอดภัยของลูกค้าและพนักงานอย่างมีประสิทธิผล และดูแลสภาพแวดล้อมที่ดี

บริษัทได้กำหนดยุทธ์ศาสตร์การบริหารแนวใหม่ และวิสัยทัศน์ :
มุ่งมั่นสู่องค์กรคุณภาพและความเป็นเลิศ ดีที่สุดต่อลูกค้า ผู้ถือหุ้น พนักงาน ผู้จำหน่าย ชุมชนและสังคม
สร้างกำไรที่เหมาะสมและการเจริญเติบโตของธุรกิจที่ต่อเนื่องยั่งยืน
สร้างค่านิยมให้สอดคล้องกับวิสัยทัศน์และภารกิจ ผลักดันสู่ความสำเร็จบรรลุเป้าหมายขององค์กร

กรรมการของบริษัทฯ เป็นผู้ที่มีความรู้ ความสามารถ อย่างมืออาชีพ มีระบบการกำกับดูแลกิจการที่ดี
และมีความมุ่งมั่นในการวางรากฐานการดำเนินงานของบริษัทฯ ให้แข็งแกร่ง มั่งคง
มีประสิทธิภาพสูงสุดเพื่อให้มีศักยภาพและความพร้อมอย่างเต็มที่สำหรับการแข่งขันทั้งในปัจจุบันและในอนาคต
โดยมีวัตถุประสงค์เพื่อสร้างความเจริญเติบโตอย่างยั่งยืนให้แก่บริษัทฯ
อันจะส่งผลต่อการสร้างมูลค่าให้แก่ผู้ถือหุ้น และสังคมโดยรวม คณะกรรมการบริษัทฯ
จึงเป็นผู้พิจารณาการกำหนดและแยกบทบาท หน้าที่ ความรับผิดชอบระหว่างคณะกรรมการทุกชุด
และฝ่ายจัดการ โดยกำหนดระดับอำนาจดำเนินการทางการเงินอย่างชัดเจน
ตลอดจนมีการสื่อสารบทบาทหน้าที่ และความรับผิดชอบดังกล่าวอย่างชัดเจนต่อกรรมการ
คณะอนุกรรมการ ฝ่ายจัดการ และพนักงาน ซึ่งกรรมการของบริษัทฯ
ได้ผ่านการอบรมหลักสูตรประกาศนียบัตรสถาบันกรรมาการบริษัทไทย (Director
Certification Program : DCP) ที่จัดโดยสมาคมส่งเสริมสถาบันกรรมการบริษัทไทย
(IOD)ดังนี้

1.  นางประพีร์ สรไกรกิติกูล

2.  นางสุนันทา เตียสุวรรณ์

3.  นายวรสิทธิ์ โภคาชัยพัฒน์

4.  นายปราโมทย์ เตียสุวรรณ์

และกรรมการบริษัทฯ อีก 3 ท่าน
ที่ได้ผ่านการอบรมหลักสูตรประกาศนียบัตรสถาบันกรรมการบริษัทไทย (Director
Accreditation Program : DAP) ที่จัดโดยสมาคมส่งเสริมสถาบันกรรมการบริษัทไทย (IOD)
ดังนี้

  1. นางพนิดา เตียสุวรรณ์

  2. นางปราณี คุณประสริฐ

  3. นางสาวพิทยา เตียสุวรรณ์

ความขัดแย้งของผลประโยชน์

บริษัทฯได้ปฏิบัติตามนโยบายโดยได้มีการกำหนดหลักปฏิบัติและความรับผิดชอบต่อผู้มีส่วนได้ส่วนเสียกลุ่มต่าง
ๆ
และคณะกรรมการได้ทราบถึงรายการที่มีความขัดแย้งทางผลประโยชน์และรายการที่เกี่ยวโยงกันและได้พิจารณาความเหมาะสมอย่างรอบคอบทุกครั้ง
โดยคณะกรรมการตรวจสอบเป็นผู้ดูแลไม่ให้เกิดความขัดแย้งทางผลประโยชน์
และบริษัทฯได้มีการกำหนดในข้อบังคับของบริษัทในเรื่องรายการที่เกี่ยวโยงกัน
หรือรายการเกี่ยวกับการได้มาหรือจำหน่ายสินทรัพย์ตามความหมายที่กำหนดตามหลักเกณฑ์ของตลาดหลักทรัพย์แห่งประเทศไทย
ซึ่งบริษัทได้ปฏิบัติตามหลักเกณฑ์และวิธีการตามที่ประกาศดังกล่าวได้กำหนดไว้

นโยบายหลักในการบริหารการลงทุนของบริษัทฯ มุ่งเน้นการควบคุมความต่อเนื่องของการผลิต
และจัดจำหน่ายเป็นสำคัญเพื่อหลีกเลี่ยงเรื่องปัญหาด้านผลประโยชน์ขัดกัน ดังนั้น
บริษัทฯจึงลงทุนโดยถือหุ้น100% ในบริษัทต่าง ๆ ครอบคลุมฐานการผลิต
และจัดจำหน่ายทั้งในและต่างประเทศ
ส่วนการลงทุนในบริษัทร่วมนั้นถือเป็นการลงทุนเพื่อเสริมศักยภาพของกลุ่มบริษัทฯ ให้เข้มแข็งยิ่งขึ้น
จากการควบคุมการจัดหาวัตถุดิบและรองรับความต้องการในกลุ่มสินค้าที่บริษัทฯไม่ได้ผลิตเป็นสินค้าหลัก

การดูแลเรื่องการใช้ข้อมูลภายใน
ตามกรรมการกำหนดให้ผู้บริหารรายงานการเปลี่ยนแปลงการถือหลักทรัพย์ต่อสำนักงานกำกับหลักทรัพย์และตลาดหลักทรัพย์ตามมาตรา
59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535
เพื่อให้เกิดความโปร่งใสและป้องกันการแสวงหาผลประโยชน์ส่วนตน คณะกรรมการบริษัทฯ
มีคำสั่งเพื่อถือปฏิบัติในการห้ามมิให้กรรมการ ผู้บริหาร พนักงาน ลูกจ้าง รวมทั้งคู่สมรสและบุตร
ที่ยังไม่บรรลุนิติภาวะของบุคคลดังกล่าว ใช้ข้อมูลภายในบริษัทฯ หรือของกลุ่มบริษัทฯ
ที่มีสาระสำคัญเปิดเผยข้อมูลภายในแก่บุคคลภายนอกหรือบุคคลที่ไม่มีหน้าที่เกี่ยวข้อง
และไม่ซื้อขายหลักทรัพย์ของบริษัทในช่วง 1 เดือน ก่อนที่งบการเงินยังมิได้เปิดเผยต่อสาธารณชน
เพื่อประโยชน์ของตนเอง หรือผู้อื่น

จริยธรรมธุรกิจ

บริษัทฯได้กำหนด “หลักปฏิบัติความรับผิดชอบของผู้บริหารและพนักงานของบริษัท”
ไว้เป็นลายลักษณ์อักษร เมื่อวันที่ 22 ธันวาคม 2543
และได้แจ้งให้กรรมการและพนักงานทุกคนทราบและถือปฏิบัติอย่างเคร่งครัด
เพื่อการดำเนินธุรกิจโดยยึดหลักประสิทธิภาพและประสิทธิผล ประหยัด
ความโปร่งใสและยึดมั่นในความรับผิดชอบต่อผู้มีส่วนได้เสีย
และสร้างผลตอบแทนที่เหมาะสมแก่ผู้ลงทุน รวมทั้งสร้างความก้าวหน้าและเติบโตที่มั่นคง
รวมทั้งจัดให้มีการการติดตามหลักปฏิบัติดังกล่าวเป็นประจำ

การถ่วงดุลของกรรมการที่ไม่เป็นผู้บริหาร

  คณะกรรมการบริษัทมีจำนวนทั้งสิ้น 11 ท่าน ประกอบด้วย

  กรรมการที่เป็นผู้บริหาร 6 ท่าน

  กรรมการที่ไม่ได้เป็นผู้บริหาร 3 ท่าน

  กรรมการที่เป็นอิสระ 3 ท่าน

ดังนั้นบริษัทฯมีกรรมการที่เป็นอิสระทั้งหมด 3 ท่าน คิดเป็นร้อยละ 27.27 ของกรรมการทั้งคณะ
กรรมการที่เป็นอิสระไม่ได้มีส่วนเกี่ยวข้องกับการบริหารงานประจำ
และไม่เป็นผู้ถือหุ้นรายใหญ่ของบริษัท

การรวมหรือแยกตำแหน่ง

ประธานกรรมการบริษัทฯ ไม่เป็นบุคคลเดียวกันกับกรรมการผู้จัดการ
และมีอำนาจแยกกันโดยกำหนดหน้าที่ความรับผิดชอบของประธานกรรมการให้เป็นผู้นำ
และมีส่วนสำคัญในการกำหนดนโยบายของบริษัทซึ่งเป็นผลมาจากการพิจารณาและกำหนดเป้าหมายทางธุรกิจร่วมกับฝ่ายจัดการ
แต่ทั้งสองท่านเป็นตัวแทนจากกลุ่มผู้ถือหุ้นใหญ่กลุ่มเดียวกัน อย่างไรก็ตาม
โครงสร้างคณะกรรมการของบริษัทประกอบด้วยกรรมการที่เป็นอิสระเท่ากับ 1 ใน 3
ของกรรมการทั้งคณะ ซึ่งจะทำให้เกิดการถ่วงดุลและการสอบทานการบริหารงาน

ค่าตอบแทนของกรรมการและผู้บริหาร

ค่าตอบแทนของกรรมการบริษัทฯ
และผู้บริหารอยู่ในลักษณะที่เหมาะสมเปรียบเทียบได้กับระดับที่ปฏิบัติอยู่ในอุตสาหกรรมและประโยชน์ที่คาดว่าจะได้จากคณะกรรมการบริษัทฯแต่ละท่าน
กรรมการบริษัท ได้รับมอบหมายหน้าที่ ความรับผิดชอบเพิ่มขึ้น เช่น เป็นอนุกรรมการด้านต่าง ๆ
ค่าตอบแทนของกรรมการบริษัท ได้รับการอนุมัติจากที่ประชุมผู้ถือหุ้น
ค่าตอบแทนผู้บริหารระดับสูงเป็นไปตามหลักการและนโยบายที่คณะกรรมการกำหนด
โดยเชื่อมโยงกับผลการดำเนินงานของบริษัทผ่านการพิจารณาจากคณะอนุกรรมการกำหนดค่าตอบแทน
ซึ่งได้ระบุค่าตอบแทนกรรมการและผู้บริหารไว้ในหัวข้อเรื่อง โครงสร้างการถือหุ้นและการจัดการ

การประชุมคณะกรรมการ

คณะกรรมการมีกำหนดประชุมปกติเป็นประจำทุกไตรมาส
และมีการประชุมพิเศษเพิ่มเติมตามความจำเป็น โดยมีการกำหนดวาระชัดเจน ล่วงหน้า
และมีวาระพิจารณาติดตามผลการดำเนินงานเป็นประจำ เลขานุการบริษัทฯ
ได้จัดหนังสือเชิญประชุมพร้อมระเบียบวาระการประชุมและเอกสารก่อนการประชุมล่วงหน้า 7 วัน
เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
ปกติการประชุมแต่ละครั้งจะใช้เวลาประมาณ 2-3 ชั่วโมง รายงานประชุมของคณะกรรมการบริษัทฯ
มีสาระสำคัญครบถ้วน ทำเสร็จสมบูรณ์ในเวลาที่เหมาะสม และมีระบบจัดเก็บที่ดี
สามารถตรวจสอบและอ้างอิงได้ โดยในปี 2547 ที่ผ่านมา
คณะกรรมการมีการประชุมตามวาระปกติจำนวน 11 ครั้ง และประชุมตามวาระพิเศษจำนวน 2 ครั้ง
รวมทั้งสิ้น 13 ครั้ง โดยการเข้าร่วมประชุมของคณะกรรมการบริษัทแต่ละท่านสรุปได้ ดังนี้

+----------------------------------+------------+-----------+----------+
| รายชื่อ                            | การเ       |           |          |
|                                  | ข้าร่วมประชุม |           |          |
|                                  | /          |           |          |
|                                  | การ        |           |          |
|                                  | ประชุมทั้งหมด |           |          |
|                                  | (ครั้ง)      |           |          |
+----------------------------------+------------+-----------+----------+
|                                  | การปร      | การประช   | รวม      |
|                                  | ะชุมวาระปกติ | ุมวาระพิเศษ |          |
+----------------------------------+------------+-----------+----------+
| 1. นายปรีดา เตียสุวรรณ์              | 11/11      | 2/2       | 13/13    |
+----------------------------------+------------+-----------+----------+
| 2. ร้อยตรีประยูร เถลิงศรี             | 11/11      | 2/2       | 13/13    |
+----------------------------------+------------+-----------+----------+
| 3. นางประพีร์ สรไกรกิติกูล            | 11/11      | 2/2       | 13/13    |
+----------------------------------+------------+-----------+----------+
| 4. นางสุนันทา เตียสุวรรณ์             | 11/11      | 2/2       | 13/13    |
+----------------------------------+------------+-----------+----------+
| 5. นางปราณี คุณประเสริฐ             | 11/11      | 2/2       | 13/13    |
+----------------------------------+------------+-----------+----------+
| 6. นายปราโมทย์ เตียสุวรรณ์           | 11/11      | 2/2       | 13/13    |
+----------------------------------+------------+-----------+----------+
| 7. นางพนิดา เตียสุวรรณ์              | 11/11      | 2/2       | 13/13    |
+----------------------------------+------------+-----------+----------+
| 8. เรือโทอนันต์ ปานะนนท์ ร.น.        | 11/11      | 2/2       | 13/13    |
+----------------------------------+------------+-----------+----------+
| 9. ร.ท.โอฬาร ไกรฤกษ์              | 5/11       | 1/2       | 6/13     |
+----------------------------------+------------+-----------+----------+
| 10. Mr.Eugene S. Davis           | 5/11       | 2/2       | 7/13     |
+----------------------------------+------------+-----------+----------+
| 11. นายวรสิทธิ์ โภคาชัยพัฒน์           | 4/11       | 1/2       | 5/13     |
+----------------------------------+------------+-----------+----------+

คณะอนุกรรมการ

บริษัทมีคณะอนุกรรมการเพื่อช่วยในการกำกับดูแลกิจการของบริษัท 3 คณะ คือ
คณะกรรมการตรวจสอบ คณะกรรมการการเงิน และคณะกรรมการสรรหา ดังรายละเอียด :-

ระบบการควบคุมและการตรวจสอบภายใน

บริษัทให้ความสำคัญต่อระบบควบคุมภายในทั้งในระดับบริหาร และระดับปฏิบัติงานที่มีประสิทธิภาพ
จึงได้กำหนดภาระหน้าที่และอำนาจการดำเนินการของผู้ปฏิบัติงานระดับผู้บริหารไว้เป็นลายลักษณ์อักษรอย่างชัดเจน
มีการควบคุมดูแลการใช้ทรัพย์สินของบริษัทฯให้เกิดประโยชน์
มีระบบงบประมาณและการพิจารณาความเป็นไปได้ของโครงการลงทุนก่อนลงทุนในทรัพย์สิน
และมีการแบ่งแยกหน้าที่ผู้ปฏิบัติงาน
ผู้ติดตามควบคุมและประเมินผลออกจากกันเพื่อให้เกิดการถ่วงดุลและตรวจสอบระหว่างกันอย่างเหมาะสม

บริษัทมีฝ่ายตรวจสอบภายในทำหน้าที่ตรวจสอบภายในเพื่อให้มั่นใจว่าการปฏิบัติงานหลักและกิจกรรมทางการเงินสำคัญของบริษัทได้ดำเนินการตามแนวทางที่กำหนดและมีประสิทธิภาพ
รวมถึงตรวจสอบการปฏิบัติตามกฎหมายและข้อกำหนดที่เกี่ยวข้องกับบริษัทฯเพื่อให้สำนักตรวจสอบภายในมีความอิสระ
สามารถทำหน้าที่ตรวจสอบและถ่วงดุลได้อย่างเต็มที่
บริษัทฯจึงกำหนดให้สำนักตรวจสอบภายในรายงานผลการตรวจสอบโดยตรงต่อคณะกรรมการตรวจสอบได้รับการประเมินผลงานจากคณะกรรมการตรวจสอบ

คณะกรรมการบริษัทฯได้ให้ความสำคัญเกี่ยวกับการบริหารความเสี่ยง
โดยคณะกรรมการได้มอบหมายให้สำนักงานการเงินกลุ่มบริษัทฯ
ทำหน้าที่กำหนดขอบเขตและนโยบายในการบริหารความเสี่ยงรวมทั้งมีการจัดประชุมร่วมกับคณะกรรมการบริหาร
เพื่อกำหนดและประเมินความเสี่ยงของกิจการทุก 6
เดือนพร้อมทั้งกำหนดมาตรการป้องกันและจัดการความเสี่ยง
ซึ่งรวมถึงความเสี่ยงที่มีผลต่อการดำเนินงานของบริษัท มีระบบเตือนภัย (Early Warning
System)
มีการกำกับดูแลการปฏิบัติตามกฎหมายและข้อกำหนดที่เกี่ยวข้องและมีการจัดทำรายงานบริหารความเสี่ยง

รายงานของคณะกรรมการ

คณะกรรมการบริษัทฯเป็นผู้รับผิดชอบต่องบการเงินรวมของบริษัทฯและบริษัทย่อย และสารสนเทศทางการเงินที่ปรากฏในรายงานประจำปี งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอใช้ดุลยพินิจอย่างระมัดระวังและประมาณการดีที่สุดในการจัดทำ รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

นอกจากนี้ คณะกรรมการบริษัทฯ ได้จัดให้มีการดำรงรักษาไว้ซึ่งระบบควบคุมภายในที่มีประสิทธิผล
เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สิน
เพื่อให้ทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ
โดยคณะกรรมการบริษัทฯได้แต่งแต่งคณะกรรมการตรวจสอบ
ซึ่งประกอบด้วยกรรมการที่ไม่เป็นผู้บริหารเป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายใน
จากการแสดงความเห็นของคณะกรรมการตรวจสอบเกี่ยวกับเรื่องนี้ปรากฏในรายงานของคณะกรรมการตรวจสอบซึ่งแสดงไว้ในรายงานประจำปี
2547

คณะกรรมการบริษัทฯมีความเห็นว่าระบบควบคุมภายในของบริษัทโดยรวมอยู่ในระดับที่น่าพอใจ
และสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัทและบริษัทย่อย ณ
วันที่ 31 ธันวาคม 2547
โดยคณะกรรมการบริษัทฯได้จัดทำรายงานแสดงความรับผิดชอบต่อรายงานทางการเงินดังนี้

ความรับผิดชอบของคณะกรรมการต่อรายงานทางการเงิน มีดังนี้

1.  รายงานข้อมูลทางการเงินและข้อมูลทั่วไปต่อผู้ถือหุ้นและผู้ลงทุนทั่วไปอย่างถูกต้อง ครบถ้วน
    และโปร่งใส

2.  ไม่แทรกแซงวัตถุประสงค์และมาตรฐานการปฏิบัติงานทางวิชาชีพของผู้สอบบัญชีของบริษัท

3.  จัดให้มีการจัดทำงบการเงินเพื่อแสดงถึงฐานะการเงิน
    และผลการดำเนินงานในรอบปีที่ผ่านมาที่เป็นจริงและสมเหตุผล (True and Fair
    Presentation)

4.  จัดการให้มีข้อมูลทางบัญชีที่ถูกต้อง
    ครบถ้วนและเพียงพอเพื่อที่จะดำรงรักษาไว้ซึ่งทรัพย์สินของบริษัท
    และเพื่อให้ทราบจุดอ่อนเพื่อป้องกันไม่ให้เกิดการทุจริตหรือมีการดำเนินการที่ผิดปกติ

5.  ปฏิบัติตามมาตรฐานการบัญชีที่รับรองทั่วไป
    ใช้นโยบายบัญชีที่เหมาะสมและถือปฏิบัติโดยสม่ำเสมอ

ความสัมพันธ์กับผู้ลงทุน

คณะกรรมการบริษัทฯ ให้ความสำคัญต่อการเปิดเผยข้อมูลที่มีความถูกต้อง ครบถ้วน
โปร่งใสและทั่วถึง ทั้งรายงานข้อมูลทางการเงิน และข้อมูลทั่วไป
ตลอดจนข้อมูลสำคัญที่มีผลกระทบต่อราคาหลักทรัพย์ของบริษัท โดยเผยแพร่ข้อมูลข่าวสารต่าง ๆ
ดังกล่าวเพื่อให้ผู้ลงทุนและผู้ที่เกี่ยวข้องได้รับทราบ ทั้งโดยผ่านช่องทางและสื่อการเผยแพร่ข้อมูลต่าง
ๆ ของตลาดหลักทรัพย์ และ web-site ของบริษัท พร้อมทั้งได้จัดตั้งหน่วยงานนักลงทุนสัมพันธ์
(Investor Relations) เพื่อให้บริการข้อมูลและข่าวสารกิจกรรมต่าง ๆ ของบริษัทกับผู้ลงทุน
ผู้ถือหุ้น นักวิเคราะห์ และประชาชนทั่วไป ทั้งนี้ผู้ลงทุนสามารถติดต่อหน่วยงานดังกล่าวได้ที่
IR@pranda.co.th
สารนักลงทุนสัมพันธ์นี้จะเป็นสื่อกลางของข้อมูลข่าวสารที่เชื่อมโยงระหว่างข้อมูลที่เปิดเผยต่อตลาดหลักทรัพย์ใน
website: www.set.or.th กับ website ของทางบริษัทฯที่ได้จัดทำขึ้น www.pranda.co.th
ในหมวดของนักลงทุนสัมพันธ์

  นอกจากการต้อนรับคณะจากหน่วยราชการ และสถาบันการศึกษาที่สนใจเยี่ยมชมกิจการแล้ว
  ทางบริษัทฯได้ต้อนรับตัวแทนจากกองทุน นักวิเคราะห์การเงิน และนักลงทุนที่สนใจสม่ำเสมอ
  บริษัทฯได้เข้าร่วมกิจกรรมงาน Opportunity Day
  ซึ่งจัดขึ้นโดยตลาดหลักทรัพย์แห่งประเทศไทยเพื่อให้ผู้บริหารได้แสดงวิสัยทัศน์และอธิบายผลการดำเนินงานของบริษัทที่ผ่านมา
  ประกอบกับบริษัทฯได้เข้าร่วมงาน Set in the city 2004 ที่จัดขึ้นในวันที่ 11-14
  พฤศจิกายน 2547 ณ ศูนย์ประชุมสิริกิตติ์
  ซึ่งจัดขึ้นโดยตลาดหลักทรัพย์แห่งประเทศไทยร่วมกับวารสารการเงินการธนาคารเพื่อนำเสนอข้อมูลต่างๆ
  ที่น่าสนใจแก่นักลงทุนและประชาชน
  อนึ่งทางบริษัทฯได้จัดกิจกรรมเสริมโดยการเชิญนักวิเคราะห์การเงิน
  และนักลงทุนที่สนใจเข้าร่วมฟังบรรยายในงาน Analyst Meeting
  ที่บริษัทฯได้จัดขึ้นประมาณปีละครั้งเพื่อชี้แจงและแลกเปลี่ยนความเห็นระหว่างผู้บริหารกับนักวิเคราะห์การเงิน
  ในขณะนี้ ทางบริษัทฯได้มีการจัดเสริมกิจกรรมนักลงทุนสัมพันธ์โดยจัดทำ “สารนักลงทุนสัมพันธ์”
  ขึ้นทั้งภาคภาษาไทยและภาษาอังกฤษเพื่อเผยแพร่ผลการดำเนินงานของบริษัทฯต่อนักวิเคราะห์การเงินและผู้สนใจในรูปของ
  electronic mailing ทั้งนี้ จะมีการจัดทำเป็นราย 6
  เดือนต่อปีเพื่อชี้แจงถึงผลการดำเนินงานและทิศทางในการบริหารงานในอนาคตของบริษัทฯ
  พร้อมตอบข้อซักถามในหัวข้อที่อยู่ในความสนใจของสาธารณะต่อการดำเนินงานของบริษัทฯ
  คำถามเหล่านี้รวบรวมมาจากนักวิเคราะห์การเงินที่ได้สอบถามเข้ามาโดยสามารถสอบถามมาที่
  IR@pranda.co.th โดยรวบรวมคำถามและคำตอบต่าง ๆ ไว้ใน website
  ที่ได้ระบุไว้เบื้องต้น

(5) การดูแลเรื่องการใช้ข้อมูลภายใน

บริษัทฯกำหนดหลักปฏิบัติและความรับผิดชอบของผู้บริหารโดยเฉพาะเรื่องความรับผิดชอบของผู้บริหารต่อผู้ถือหุ้นมีข้อกำหนดดังนี้

1.  ปฏิบัติหน้าที่ด้วยความซื่อสัตย์สุจริต ตัดสินใจดำเนินการต่างๆด้วยความบริสุทธิ์
    โปร่งใสและเป็นประโยชน์แก่บริษัทและผู้ถือหุ้น

2.  ไม่แสวงหาประโยชน์ให้ตนเองหรือผู้อื่นจากการปฏิบัติหน้าที่การงาน

3.  ไม่เปิดเผยความลับของบริษัท
    และไม่นำข้อมูลความลับของบริษัทไปใช้เพื่อประโยชน์ของตนเองหรือบุคคลอื่นโดยมิได้รับอนุญาตจากบริษัท
    ไม่ดำเนินการใดๆ
    ในลักษณะซึ่งอาจก่อให้เกิดความขัดแย้งทางผลประโยชน์กับบริษัทโดยมิได้แจ้งให้บริษัททราบ

นอกจากนี้ บริษัทฯได้จัดส่งหนังสือเวียนถึงกรรมการและผู้บริหารของบริษัททุกท่าน
เรื่องการกำหนดมาตรการให้ผู้บริหารรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์ภายใน
3 วันทำการ นับจากวันที่มีการซื้อ หรือขาย หรือโอนหลักทรัพย์ ตามมาตรา 59
แห่งพระราชบัญญัติหลักทรัพย์และตลาดหลักทรัพย์ พ.ศ. 2535

(6) บุคลากร

ณ วันที่ 31 ธันวาคม 2547 บริษัทและบริษัทย่อยมีพนักงานทั้งหมด 3,361 คน
ผลตอบแทนรวมซึ่งประกอบด้วย เงินเดือน โบนัส และสวัสดิการ สำหรับพนักงานของบริษัท
และบริษัทย่อย สำหรับปี 2547 เท่ากับ 597 ล้านบาท จำนวนพนักงานแบ่งตามสายงานหลัก ณ วันที่
31 ธันวาคม 2547 และ 31 ธันวาคม 2546

+---------------------------+--------------------+---------------------+
| ฝ่าย                       | ณ วันที่ 31 ธ.ค. 2547 | ณ วันที่ 31 ธ.ค. 2546  |
+---------------------------+--------------------+---------------------+
| บมจ.แพรนด้า จิวเวลรี่         |                    |                     |
+---------------------------+--------------------+---------------------+
| ฝ่ายผลิตและพัฒนาผลิตภัณฑ์       | 2,076              | 1,835               |
+---------------------------+--------------------+---------------------+
| ฝ่ายการตลาดและคลังสินค้า      | 114                | 107                 |
+---------------------------+--------------------+---------------------+
| ฝ่ายบริหาร                  | 138                | 151                 |
+---------------------------+--------------------+---------------------+
| ฝ่ายบัญชีและการเงิน           | 32                 | 31                  |
+---------------------------+--------------------+---------------------+
| ฝ                         | 38                 | 37                  |
| ่ายทรัพยากรบุคคลและคอมพิวเตอร์ |                    |                     |
+---------------------------+--------------------+---------------------+
| รวม                       | 2,398              | 2,161               |
+---------------------------+--------------------+---------------------+
| บริษัทย่อย                   |                    |                     |
+---------------------------+--------------------+---------------------+
| ฝ่ายผลิตและพัฒนาผลิตภัณฑ์       | 619                | 525                 |
+---------------------------+--------------------+---------------------+
| ฝ่ายบริหารและการตลาด        | 344                | 333                 |
+---------------------------+--------------------+---------------------+
| รวม                       | 963                | 858                 |
+---------------------------+--------------------+---------------------+
| รวมทั้งสิ้น                   | 3,361              | 3,019               |
+---------------------------+--------------------+---------------------+

  บริษัทให้ความสำคัญในการพัฒนาพนักงานโดยมีนโยบาย ดังนี้ -

1.  บริษัทฯ ถือว่าทรัพยากรบุคคลเป็นสิ่งที่มีคุณค่าเหนือทรัพยากรทางการบริหารทั้งปวง
    ดังนั้นพนักงานทุกคนจะได้รับการฝึกอบรมและพัฒนา เพื่อให้มีความรู้ ทัศนคติ
    และความสามารถในการปฏิบัติงาน ตามความจำเป็นในงาน (job requirements)
    อย่างเป็นระบบและต่อเนื่อง เพื่อความก้าวหน้าในอาชีพการงาน
    ทั้งนี้โดยพิจารณาจากความพร้อมของพนักงานแต่ละคนเป็นสำคัญ

2.  บริษัทฯ
    ถือว่าค่าใช้จ่ายต่างๆในการฝึกอบรมและพัฒนาทรัพยากรบุคคลเป็นการลงทุนในตัวบุคคลซึ่งเป็นสิ่งสำคัญยิ่งต่อการปฏิบัติงานให้บรรลุตามภารกิจหลักและวัตถุประสงค์ในการดำเนินงานอย่างมีประสิทธิภาพ
    และทันต่อการเปลี่ยนแปลงทางด้านเทคโนโลยีสมัยใหม่ที่ใช้ในการปฏิบัติงาน

3.  บริษัทฯ จะให้ความสำคัญต่อโครงการฝึกอบรมต่างๆทางด้านงานหลักและงานสนับสนุน (line
    & function program) ทั้งในระดับปฏิบัติการ ควบคุมงาน และระดับบริหาร
    รวมทั้งโครงการเสริมความรู้พิเศษต่างๆ
    เพื่อให้พนักงานสามารถปฏิบัติงานได้ตามหน้าที่และความรับผิดชอบของตำแหน่งงานปัจจุบัน
    และที่สูงยิ่งขึ้นในอนาคต

4.  บริษัทฯ
    ตระหนักถึงความจำเป็นของการฝึกอบรมและพัฒนาทรัพยากรบุคคลในฐานะที่เป็นเครื่องมืออันสำคัญต่อการปรับปรุงงาน
    ดังนั้นจึงส่งเสริมและสนับสนุนให้มีการจัดฝึกอบรมและสัมมนาเพื่อการแก้ไขปัญหาในการปฏิบัติงานของแต่ละหน่วยงานอย่างแท้จริง

5.  บริษัทฯ ถือว่าผู้บังคับบัญชาทุกระดับชั้น ต้องมีบทบาทที่สำคัญยิ่งต่อการฝึกอบรม
    และพัฒนาผู้ใต้บังคับบัญชา ในลักษณะของการฝึกอบรมในงาน(on the job training)
    และหรือการเสนอแนะในงานอีกด้วย การพิจารณาประเมินผลการปฏิบัติงานของผู้บังคับบัญชา
    จะพิจารณาจากความสามารถในการพัฒนาผู้ใต้บังคับบัญชาเป็นปัจจัยอีกตัวหนึ่งด้วย

6.  บริษัทฯ จะสนับสนุนให้ความร่วมมือกับสถาบันการศึกษา
    และองค์กรภายนอกในเรื่องที่เกี่ยวเนื่องกับงานด้านการฝึกอบรมและพัฒนา เช่น
    ให้ความร่วมมือด้านการขอเข้าศึกษาดูงาน การรับนักศึกษาฝึกงาน
    การให้ความร่วมมือด้านวิทยากร ทั้งนี้เพื่อเป็นการแสดงออกถึงความรับผิดชอบต่อสังคม
    และการสร้างภาพลักษณ์ที่ดีของบริษัทฯ

ผลจากการดำเนินนโยบายดังกล่าวบริษัทฯสนับสนุนพนักงานในการแข่งขันช่างฝีมือของอุตสาหกรรมเครื่องประดับอัญมณีทั้งในประเทศและต่างประเทศอย่างต่อเนื่อง
ซึ่งพนักงานของบริษัทได้รับรางวัลต่าง ๆ มากมายในระดับประเทศและสากล

  หลักปฏิบัติและความรับผิดชอบของผู้บริหารและพนักงานของบริษัท

นอกเหนือจากการดำเนินธุรกิจเพื่อก่อให้เกิดผลตอบแทนสูงสุดแก่ผู้ถือหุ้นแล้ว
บริษัทตระหนักถึงความสำคัญของการกำกับดูแลกิจการที่ดี
อันจะก่อให้เกิดการเติบโตที่มั่นคงและยั่งยืนแก่บริษัทในระยะยาว ผลประกอบการของ บริษัท
แพรนด้า จิวเวลรี่ จำกัด (มหาชน) ในอดีต
โดยแสดงถึงความมีศักยภาพในการแข่งขันของบริษัทในตลาดโลกได้เป็นอย่างดี อย่างไรก็ตาม
การจะก้าวไปข้างหน้าในโลกปัจจุบันยังมีสิ่งที่ท้าทายอีกมาก
และการที่บริษัทจะเติบโตอย่างยั่งยืนได้นั้น
สิ่งที่ต้องกระทำควบคู่ไปกับการผลิตสินค้าที่มีคุณภาพพร้อมกับการกำกับดูแลกิจการที่ดี

บริษัทให้ความสำคัญกับผู้ที่มีส่วนได้ส่วนเสียกับบริษัททุกกลุ่ม
บริษัทแสดงความรับผิดชอบต่อผู้มีส่วนได้ส่วนเสียกลุ่มต่างๆ ดังที่จะกล่าวต่อไป

1.  หลักการพื้นฐาน

ตลอดปี 2547 บริษัท แพรนด้า จิวเวลรี่ จำกัด (มหาชน)
ได้ดำเนินธุรกิจตามแนวนโยบายและแผนงบประมาณที่กำหนดไว้
โดยยึดหลักการทำงานที่มีประสิทธิภาพ โปร่งใส และรับผิดชอบต่อผู้มีส่วนได้เสียของบริษัท
โดยบริษัทฯ ตระหนักว่าการเป็นบริษัทที่มีการกำกับดูแลกิจการที่ดีนั้น
เสริมสร้างให้การดำเนินธุรกิจมีกำไรสร้างผลตอบแทนที่เหมาะสมให้แก่ผู้ถือหุ้น
และเพิ่มความสามารถทางการแข่งขันในตลาดโลกในประเภทเดียวกัน
บริษัทให้ความสำคัญกับสังคมและสิ่งแวดล้อม
โดยเข้าไปมีส่วนร่วมในการสร้างสรรค์สิ่งที่เป็นประโยชน์ต่อส่วนรวมตามสถานภาพของบริษัทฯ
ดังที่จะกล่าวในหัวข้อต่อๆไป

2.  ความรับผิดชอบต่อผู้ถือหุ้น

ภายใต้ภาวะเศรษฐกิจที่เต็มไปด้วยความไม่แน่นอนหลายๆประการ
ผู้บริหารของบริษัทบริหารงานด้วยความรอบคอบอย่างเต็มความสามารถ และด้วยความโปร่งใส
เพื่อนำพาให้บริษัทบรรลุเป้าหมายที่วางไว้ อันจะก่อให้เกิดผลตอบแทนสูงสุดแก่ผู้ถือหุ้น
การถือหุ้นในบริษัทในเครือนั้น เป็นลักษณะการลงทุนในนามของ บริษัท แพรนด้า จิวเวลรี่ จำกัด
(มหาชน) ที่เข้าไปลงทุน 100%
บริษัทและผู้ถือหุ้นรายใหญ่ไม่มีธุรกิจอื่นใดที่เกี่ยวข้องหรือดำเนินธุรกิจแข่งขันกับบริษัทฯ
รายการระหว่างกันกับบริษัทย่อย บริษัทร่วม และบริษัทที่เกี่ยวข้องกัน
เป็นลักษณะปกติทางการค้าทั่วไป

บริษัทให้ความสำคัญกับการจัดทำงบการเงินให้เป็นไปตามมาตรฐานการบัญชีที่รับรองทั่วไป
และตามข้อบังคับของตลาดหลักทรัพย์แห่งประเทศไทย รวมถึงการปฏิบัติตามกฎเกณฑ์ข้อบังคับต่างๆ
ของหน่วยงานที่เกี่ยวข้อง จัดส่งงบการเงินแก่ตลาดหลักทรัพย์ฯ ภายในระยะเวลาที่กำหนด
รวมถึงจัดให้มีระบบการควบคุมภายในที่ดี เพื่อให้งบการเงินมีความถูกต้องและเชื่อถือได้
เพื่อนำเสนอต่อหน่วยงานต่างๆ และต่อผู้ลงทุนทั่วไป

บริษัทมีสำนักตรวจสอบภายใน ซึ่งทำหน้าที่ตรวจสอบการปฏิบัติตามระบบของทั้งบริษัทรวมถึงบริษัทย่อย
เพื่อให้เกิดความมั่นใจแก่คณะกรรมการตรวจสอบ คณะกรรมการบริษัท และผู้ถือหุ้นรายย่อย
ว่าบริษัทฯมีระบบการควบคุมภายในที่เชื่อถือได้และมีประสิทธิภาพ

  3. ความรับผิดชอบต่อลูกค้า

บริษัทมุ่งเน้นการผลิตเครื่องประดับอัญมณีที่หลากหลาย รูปแบบสวยงาม
และการบริการที่ดีโดยส่งมอบสินค้าตรงเวลาเพื่อให้เป็นไปตามความต้องการของตลาดในแต่ละภูมิภาค
ดังจะเห็นได้จากในปี 2544 บริษัทประกาศนโยบายวัตถุประสงค์คุณภาพ
และระบบคุณภาพตามมาตรฐานสากล (ISO 9000/9001 : 2000) และตลอดปี 2545
บริษัทมีการเตรียมความพร้อมหลายประการ
โดยเฉพาะการให้ความรู้ความเข้าใจแก่พนักงานในทุกหน่วยงานเกี่ยวกับความสำคัญระบบคุณภาพดังกล่าว
ทั้งนี้เพื่อให้บริษัทมีระบบคุณภาพทั่วทั้งองค์กร

4. ความรับผิดชอบต่อพนักงาน

บริษัทมีนโยบายส่งเสริมพัฒนาความรู้ความสามารถของพนักงานให้มีความก้าวหน้าในอาชีพ ในปี
2547
บริษัทมีการฝึกอบรมทั้งภายในองค์กรและส่งพนักงานไปอบรมยังสถาบันต่างๆนอกองค์กรและมีการเชิญวิทยากรผู้มีความรู้ความสามารถจากหน่วยงานต่างๆมาบรรยายให้แก่พนักงาน
เช่น เชิญวิทยากรจากสถาบันเพิ่มผลผลิตแห่งชาติ
เพื่อมาอบรมหลักสูตรการตรวจติดตามคุณภาพภายใน (Internal Quality Audit Training
Course) เพื่อนำความรู้ที่ได้ไปใช้ให้เกิดประโยชน์ในการปฏิบัติงานให้มากที่สุด

อีกทั้งร่วมกับกาญจนาภิเษก ช่างทองหลวงและวิทยาลัยศิลปกรรมกรุงเทพฯ
จัดการศึกษาระดับอาชีวะในระบบทวิภาคี และกรมการศึกษานอกโรงเรียน
ให้โอกาสทางการศึกษาวิชาชีพแก่กลุ่มเด็กด้อยโอกาส
เพื่อการศึกษาต่อในระบบทวิภาคีระดับปวช.และปวส.
สาขาเครื่องประดับอัญมณีและร่วมกับคณะศิลปกรรมศาสตร์ จุฬาลงกรณ์มหาวิทยาลัย
ในกิจกรรมสนับสนุนค่ายศิลปะ Art of All

บริษัทจัดให้มีพิธีมอบแหวนรุ่นให้แก่พนักงานที่ปฏิบัติงานครบรอบ 3 ปี และ 10 ปี
โดยจัดขึ้นเป็นประจำทุกปี และมีความตั้งใจที่จะสืบสานพิธีนี้ต่อไป

5. ความรับผิดชอบต่อคู่ค้าและเจ้าหนี้

บริษัทมีระบบการคัดเลือกคู่ค้าที่เป็นธรรมเพื่อจัดหาสินค้าและวัตถุดิบที่มีคุณภาพ
อันจะส่งผลถึงคุณภาพของเครื่องประดับอัญมณีของบริษัทฯ
ประการสำคัญวัตถุดิบมีราคาเหมาะสมตามสภาพการณ์ของตลาดเพื่อให้บริษัทสามารถขายสินค้าในราคาที่เหมาะสมโดยที่คู่ค้าส่งมอบวัตถุดิบตรงเวลา
สัมพันธ์กับกระบวนการผลิต
บริษัทถือว่าคู่ค้าเหล่านี้คือพันธมิตรทางการค้าที่มีคุณภาพควรค่าที่จะพัฒนาสัมพันธภาพที่ดีต่อกันต่อไป

6.  ความรับผิดชอบของผู้บริหารต่อการแข่งขันทางการค้า

บริษัทเน้นการพัฒนาความสามารถในการแข่งขัน(competitive
capabilities)ในเชิงโครงสร้างมาโดยตลอด
ทั้งนี้การดำเนินธุรกิจกับลูกค้าเป็นไปในรูปแบบหุ้นส่วนทางการค้า(strategic
partnership)โดยที่บริษัทได้ยกระดับการประกอบการไปในรูปแบบการพัฒนาสินค้าเพื่อจัดจำหน่ายโดยเสนอรูปแบบสินค้าให้กับลูกค้า
(Operating Design Manufacturing – ODM)
ร่วมกับการดำเนินการตลาดโดยขายสินค้าตราบริษัท (brand marketing) อาทิ Prima Gold
Prima Diamond, Prima Art, Century Gold และ ESSE
ซึ่งเป็นการทำงานร่วมกับลูกค้าในส่วนของการพัฒนาผลิตภัณฑ์เพื่อให้เป็นไปตามความต้องการของตลาดเป็นหลักร่วมกับการผลิตสินค้าที่มีคุณภาพและการให้บริการที่ดีต่อลูกค้า
(Service Orientation)

7.  ความรับผิดชอบต่อสังคมส่วนรวม

บริษัท แพรนด้า จิวเวลรี่ จำกัด (มหาชน)
ไม่เพียงมีบทบาททางธุรกิจที่มีส่วนในการสร้างชื่อเสียงให้กับอุตสาหกรรมเครื่องประดับอัญมณีไทย
จนทั่วโลกให้การยอมรับยอมรับในคุณภาพเท่านั้น แต่ตลอดระยะเวลา 30 ปีที่ดำเนินธุรกิจ
เราได้คำนึงถึงความรับผิดชอบต่อสังคม
ดังนั้นบริษัทฯจึงมีบทบาทและมีส่วนร่วมในกิจกรรมเพื่อสร้างสรรค์สังคมอย่างต่อเนื่อง
ทั้งในด้านการศึกษา การส่งเสริมชุมชน กิจกรรมสาธารณประโยชน์ ตลอดจนการใส่ใจในสิ่งแวดล้อม
เพื่อเกื้อหนุนให้สังคมรอบด้านของเราเติบโตควบคู่กันไป โดยประเภทกิจกรรมเพื่อสังคมของบริษัท
ประกอบด้วย

สนับสนุนเด็กและการศึกษา

-   ให้การส่งเสริมสนับสนุนนักเรียน นักศึกษา
    ได้ใช้เวลาว่างให้เกิดประโยชน์โดยหาประสบการณ์ในการ
    ฝึกงานและได้มีรายได้ในช่วงปิดภาคเรียนตามโครงการ “ตลาดทุนเพื่อนักเรียน นักศึกษา”
    ตามนโยบายรัฐบาลโดยโครงการดังกล่าวมีนักเรียนเข้าร่วม ทั้งสิ้น 33 คน ระหว่าง มีนาคม
    ถึง เมษายน 47 นี้

-   ร่วมกับกาญจนภิเษกวิทยาลัย ช่างทองหลวงและวิทยาลัยศิลปกรรมกรุงเทพฯ
    จัดการศึกษาระดับอาชีวในระบบทวิภาคี
    และกรมการศึกษานอกโรงเรียนขยายโอกาสทางการศึกษาวิชาชีพแก่กลุ่มเด็กด้อยโอกาส
    เพื่อศึกษาต่อในระบบทวิภาคีระดับปวช.และปวส. สาขาเครื่องประดับอัญมณี
    โดยดำเนินโครงการต่อเนื่องมาเป็นปีที่ 4

-   แพรนด้า กรุ๊ป ร่วมกับคณะศิลปกรรมศาสตร์ คณะคุรุศาสตร์ และคณะสถาปัตยกรรมศาสตร์
    จุฬาลงกรณ์มหาวิทยาลัย ดำเนินโครงการ “สร้างเสริมประสบการณ์ทางศิลปะเชิงธุรกิจ”
    พร้อมมอบคอมพิวเตอร์ เพื่อส่งเสริมการศึกษา
    แก่นิสิตในการพัฒนาทักษะและการเรียนรู้ทางด้านการออกแบบและงานศิลปะ
    เพื่อให้สามารถประยุกต์ใช้ได้จริงทางธุรกิจ

-   ร่วมส่งเสริมศิลปะแก่เด็กพิการในสังคม ตามโครงการ “Art For All”
    เพื่อพัฒนาทักษะทางศิลปะและความคิดสร้างสรรค์
    ตลอดจนวิวัฒน์พัฒนาศักยภาพของเด็กพิการให้สามารถก้าวข้ามขีดจำกัดต่างๆได้อย่างมั่นใจ
    ภาคภูมิใจในตนเองและสามารถอยู่ในสังคมได้อย่างมีความสุข

-   ร่วมสนับสนุนส่งเสริมการจัดการศึกษาของศูนย์การเรียนในสถานประกอบการ
    จัดโดยสำนักนโยบายและแผนการศึกษา สำนักงานเลขาธิการสภาการศึกษา
    ร่วมกับสำนักงานปลัดกระทรวงศึกษาธิการ
    เพื่อระดมความคิดเห็นและข้อเสนอแนะจากทุกฝ่ายที่เกี่ยวข้อง
    นำไปเป็นข้อมูลประกอบการจัดทำนโยบายและมาตรการส่งเสริมการจัดการศึกษา
    ของศูนย์การเรียนในสถานประกอบการและองค์กรสังคมอื่นต่อไป

-   ให้ความร่วมมือในการรับนักศึกษาระดับอาชีวศึกษาเข้าฝึกทำงานภาคปฏิบัติ
    ซึ่งเป็นการฝึกจากประสบการณ์จริง และเกิดทักษะฝีมือในทางวิชาชีพโดยตรง
    ส่งผลให้เป็นบุคคลที่มีคุณภาพของประเทศ

ส่งเสริมรณรงค์สร้างจิตสำนึก

-   บมจ. แพรนด้า จิวเวลรี่ ร่วมกับเครือข่ายธุรกิจเพื่อสังคมและสิ่งแวดล้อม จัดสัมมนา
    “ธุรกิจกับความรับผิดชอบต่อสังคม : การปฏิบัติจริงในสังคมไทย”
    เพื่อรณรงค์ต่อองค์กรธุรกิจให้ตระหนักถึงบทบาทที่พึงมีต่อสิ่งแวดล้อมและสังคมส่วนรวม

-   คุณปรีดา เตียสุวรรณ์ ประธานกรรมการ บมจ.แพรนด้า จิวเวลรี่
    และประธานเครือข่ายธุรกิจเพื่อสังคมและสิ่งแวดล้อม (SVN)
    ร่วมรณรงค์โดยเป็นวิทยากรร่วมบรรยายเรื่อง
    “กรณีศึกษาในเมืองไทยเกี่ยวกับการบริหารที่มีความรับผิดชอบต่อสังคม (Corporate
    Community Involvement)” พร้อมทั้ง ดร. Bradley k. Googins ผู้อำนวยการสถาบัน
    The Center for Corporate Citizenship, Boston College และ Mr. Paul
    Wedel กรรมการอำนวยการ สถาบันคีนันแห่งเอเซีย โดยมีตัวแทนบริษัทเอกชน
    จำนวนมากร่วมฟัง ณ โรงแรมเวสทิน แกรนด์ สุขุมวิท

กิจกรรมสาธารณะประโยชน์

ร่วมสนับสนุน “จัดงานแข่งขันฝีมือแรงงานแห่งชาติ” เพื่อส่งเสริมแรงงานฝีมือไทยยกระดับฝีมือเทียบเท่าระดับสากล โดยการเข้าร่วมเป็นคณะอนุกรรมการตลอดจนให้การสนับสนุนด้านวัสดุอุปกรณ์ เครื่องมือ

-   คุณสุนันทา เตียสุวรรณ์ ประธานบริหารการเงินกลุ่มบริษัท แพรนด้า จิวเวลรี่ จำกัด (มหาชน)
    ได้เป็นตัวแทน กลุ่มบริษัทแพรนด้ากรุ๊ป ลูกค้าของบริษัทฯ ตลอดจนพนักงานและผู้บริหาร
    เข้ามอบเงินจำนวน 2 ล้านบาท แก่มูลนิธิเด็ก มูลนิธิดวงประทีป และมูลนิธิชุมชนท้องถิ่นพัฒนา
    โดยมี ศ.น.พ.ประเวศ วะสี ราษฎรอาวุโสและประธานมูลนิธิเด็กคุณพิภพ ธงไชย
    เลขาธิการมูลนิธิเด็ก คุณครูประทีป อึ้งทรงธรรม ฮาตะ ประธานมูลนิธิดวงประทีป และ
    น.พ.พลเดช ปิ่นประทีป ผู้อำนวยการสำนักพัฒนาประชาสังคม ร่วมรับมอบ
    ทั้งนี้เพื่อนำไปเยียวยาและฟื้นฟูผู้ประสบภัยจากสึนามิทางภาคใต้ของไทย โดยมี อ.สุลักษณ์
    ศิวรักษ์ ร่วมแสดงความขอบคุณ

ประเทศชาติและสังคม

-   คุณปรีดา เตียสุวรรณ์ ประธานกรรมการ บมจ.แพรนด้า จิวเวลรี่
    ได้รับเกียรติจากกรมส่งเสริมการส่งออก กระทรวงพาณิชย์
    เข้ารับรางวัลเชิดชูเกียรติเป็นกรณีพิเศษ
    ในฐานะผู้รักษามาตรฐานสินค้าและมีมูลค่าส่งออกอย่างต่อเนื่องตลอด 10 ปีที่ผ่านมาโดยมี
    ฯพณฯ นายกรัฐมนตรี พ.ต.ท. ดร. ทักษิณ ชินวัตร เป็นผู้มอบรางวัล ตึกสันติไมตรี
    ทำเนียบรัฐบาล

8.  ความรับผิดชอบของพนักงานต่อบริษัท

พนักงานของ บริษัท แพรนด้า จิวเวลรี่ จำกัด (มหาชน) ปฏิบัติหน้าที่ด้วยความรับผิดชอบ
ซื่อสัตย์สุจริต และอย่างเต็มความสามารถเพื่อนำพาองค์กรให้ก้าวหน้าและมั่นคงยิ่งขึ้นไป
บริษัทให้ความสำคัญกับการทำงานเป็นทีม
โดยจัดกิจกรรมต่างๆขึ้นเพื่อส่งเสริมความสามัคคีมีน้ำใจต่อกัน ได้แก่ จัดให้มีการแข่งขันกีฬาสี
บริษัทมุ่งเน้นให้พนักงานทุกคนให้ความความสำคัญกับลูกค้าภายในองค์กรเท่าๆกับการให้ความสำคัญกับลูกค้าภายนอกองค์กร
อันจะส่งผลต่อเนื่องให้การปฏิบัติงานมีประสิทธิภาพและประสิทธิผลสูงสุดแก่บริษัท นอกจากนี้
พนักงานต้องรักษาความลับของบริษัทอย่างเคร่งครัดไม่เปิดเผยข้อมูลข่าวสารและเทคโนโลยีการผลิตของบริษัทฯ
และไม่กระทำการใดๆที่จะก่อให้เกิดความเสียหายต่อภาพลักษณ์และชื่อเสียงของบริษัท